
PËR DISA SHTESA NË VENDIMIN NR. 825, DATË 29.7.2009 TË KËSHILLIT TË MINISTRAVE, “PËR HAPJEN E PROGRAMIT TË STUDIMEVE TË DOKTORATËS, NË FAKULTETIN E MJEKËSISË VETERINARE, TË UNIVERSITETIT BUJQËSOR  TË TIRANËS, SI DHE PËR MIRATIMIN E KUOTAVE DHE TË TARIFËS PËR KËTË PROGRAM”
 
Në mbështetje të nenit 100 të Kushtetutës dhe të neneve 26, 34, 42 e 75 të ligjit  nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
 
VENDOSI:
 
1.  Pas pikës 4 të vendimit nr.825, datë 29.7.2009 të Këshillit të Ministrave, shtohen pikat 4/1 e 4/2, me këtë përmbajtje: 
 “4/1.  Për  kandidatët  nga  trojet  shqiptare  jashtë kufijve të Republikës së Shqipërisë përcaktohen  5 (pesë)  kuota,  të cilat administrohen nga Ministria e Arsimit dhe Shkencës, në përputhje me kërkesat e institucioneve përkatëse zyrtare të vendeve nga vijnë kandidatët.  
4/2. Kuotat e paplotësuara rishpërndahen nga Ministria e Arsimit dhe Shkencës.”.  
2. Ngarkohen Ministria e Arsimit dhe Shkencës dhe Universiteti Bujqësor i Tiranës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

